CELEX: 62022CN0107
Language: fi
Date: 2022-02-16 00:00:00
Title: Asia C-107/22: Ennakkoratkaisupyyntö, jonka Gerechtshof Amsterdam (Alankomaat) on esittänyt 16.2.2022 – X BV ja Inspecteur van de Belastingdienst/Douane

23.5.2022   
            
            
               FI
            
            
               Euroopan unionin virallinen lehti
            
            
               C 207/15
            
         
      Ennakkoratkaisupyyntö, jonka Gerechtshof Amsterdam (Alankomaat) on esittänyt 16.2.2022 – X BV ja Inspecteur van de Belastingdienst/Douane
      (Asia C-107/22)
      (2022/C 207/22)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Gerechtshof Amsterdam
      
         Pääasian asianosaiset
      
      
         Valittajat: X BV ja Inspecteur van de Belastingdienst/Douane
      
         Ennakkoratkaisukysymykset
      
      
                  1)
               
               
                  Onko yleisen tulkintasäännön 2 kohdan a alakohtaa (1) tulkittava siten, että sitä sovelletaan satelliittivastaanottimen irrallisiin osiin, jotka on tarkoitettu kokonaisen satelliittivastaanottimen kokoamiseen sen jälkeen, kun ne on luovutettu vapaaseen liikkeeseen, ja jotka kuljetetaan yhdessä kontissa ja luovutetaan samana päivänä samassa tullitoimipaikassa saman ilmoittajan toimesta tämän omissa nimissä ja omaan lukuun kahdella erillisellä ilmoituksella vapaaseen liikkeeseen ja jotka ovat vapaaseen liikkeeseen luovutuksen yhteydessä kahden keskenään etuyhteydessä olevan yhtiön omaisuutta?
               
            
                  2)
               
               
                  Jos ensimmäiseen ennakkoratkaisukysymykseen vastataan myöntävästi, onko yleisen tulkintasäännön 2 kohdan a alakohtaa tulkittava siten, että sitä sovelletaan myös satelliittivastaanottimen irrallisiin osiin, jotka sama ilmoittaja ilmoittaa omissa nimissään ja omaan lukuunsa vapaaseen liikkeeseen samana päivänä ja siinä samassa tullitoimipaikassa, jossa kyseisen satelliittivastaanottimen muut osat asetetaan yhteisön ulkoiseen passitusmenettelyyn, kun osat ovat ilmoitusten tekemisen yhteydessä kahden keskenään etuyhteydessä olevan yhtiön omaisuutta ja kaikki osat on tarkoitettu kokonaisen satelliittivastaanottimen kokoamiseen sen jälkeen, kun ne on luovutettu vapaaseen liikkeeseen?
               
            
         (1)  Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 (EYVL 1987, L 256, s. 1) liite I.